Tidligere NUUG-medlem Morten Kjelkenes er død

Fri, 12 Jun 2026 15:35:00 +0200

Morten Kjelknes var i mange år en trofast bidragsyter til NUUG. I perioden da han var aktiv i organisasjonen arbeidet han tett med sentrale frivillige og bidro til koordinering og organisering av blant annet Debconf 3, Friprog-prisen, samt prosjekter som Holder de ord og Frikanalen.

Morten Kjelknes var også sekretær i NUUGs styre i en periode rundt 2000–2010.

12. april 2024 ble han intervjuet i avisen Fagbladet om jobben han hadde som funksjonsassistent.

Morten Kjelknes gikk bort natt til 25. mai etter lang tids kamp mot kreft. Han blir kremert, og det vil ikke bli holdt begravelse, men det arrangeres en minnestund søndag 14. juni kl. 13:00 på Stubben kafé, Guderudgata 5 i Askim.

Alle som ønsker å minnes ham er velkomne. Det vil bli enkel servering, og arrangørene håper det er nok til alle som kommer. Lokalet ligger ca. 200 meter fra togstasjonen i Askim. Det finnes flere parkeringsmuligheter i nærheten, både avgiftsbelagt og enkelte områder med gateparkering.